L'Escola d'Adults inicia un programa d'intercanvis educatius amb escoles europees
26 de octubre de 2017

L'Escola d'Adults de Llíria ha iniciat el projecte “Obrint una finestra a Europa”, en el marc de desenvolupament del programa Erasmus + que permetrà als alumnes de l’EPA millorar la qualitat de la seua educació, ampliant-los en una dimensió europea, i en el qual entra en joc l'intercanvi educatiu amb docents i alumnes d'altres països europeus.

Amb este objectiu, l’EPA ha rebut la primera de les visites d’este curs: el professor Leo Faltaus, de l'Escola d'Adults de Krem, a Àustria, amb el qual s'han plantejat noves vies de col•laboració per a millorar les competències educatives dels alumnes de Llíria, així com les tècniques d'orientació dels docents.

D'esta forma, durant este curs, l’EPA entrarà en contacte directe i s'enriquirà de les realitats educatives de països europeus com Itàlia, Àustria, Letònia i Polònia. Per a açò, ja s'ha iniciat un blog col•laboratiu (https://europalliria.wordpress.com/), editat en anglès, castellà i valencià, en el qual es compartiran les experiències viscudes.

Erasmus + és un programa europeu destinat a impulsar, des de la col•laboració i l'intercanvi, les perspectives laborals i el desenvolupament personal d'alumnes i docents, la qual cosa permet adquirir valuosos coneixements i capacitats per a un mercat laboral cada vegada més globalitzat, així com valors de col•laboració i intercanvi que des de fa 30 anys impulsa la Unió Europea a través d'este programa.